**Arian Gashi**, u lind më 31.05.1980 në Suharekë. Diplomoi në Fakultetin Juridik –UP në vitin 2003 ndërsa provimin e Jurisprudencës e përfundoi në vitin 2007.

Pas diplomimit karrierën e tij e fillon me 2003 si Mësimdhënës i lëndëve juridike me nxënës të ciklit të mesëm në Suharekë.

Pastaj me 2004 menjëherë filloi punën si  Zyrtar i Shërbimit Sprovues të Kosovës (SHSK) në Prizren dhe pas një pune të suksesshme është avancuar pas tri viteve me 2007 në pozitën e  Shefit të Divizionit për Ekzekutimin e masave dhe dënimeve alternative në SHSK – Prishtinë, Ministria e Drejtësisë.

Nga viti 2008-2010 ka punuar si Auditor Gjyqësor në Njësinë e Auditimit Gjyqësor në Këshillin Gjyqësor të Kosovës.

Gjatë muajve mars-korrik 2010 ka punuar Zyrtar për Vlerësim Profesional në Komisionin e Pavarur Gjyqësor dhe Prokurorial – IJPC për procesin e rizgjedhjes së gjyqtarëve dhe prokurorëve në Kosovë.

Nga korriku 2010 gjer në dhjetor 2012 ka punuar si Këshilltar Ligjor i Gjyqtarëve të Eulex-it (Misioni ndërkombëtar për sundimin e ligjit në Kosovë).

Me 28 dhjetor 2012 nga Presidentja e vendit zjn. Atifete Jahjaga, dekretohet prokuror ne fillimisht Prokurorinë Komunale në Gjakove, ndërsa me 28 dhjetor 2015 merr mandatin e përhershëm të Prokurorit të Shtetit duke u avancuar në Departamentin për të Mitur pranë kësaj Prokurorie.

Në shtator 2016 me vendim të KPK-ës transferohet në Departamentin për krime të rënda pranë Prokurorisë Themelore në Prishtinë.

Nga muaji qershor 2017 deri në muajin korrik 2021 ka punuar në Njësitin për luftimin e krimeve ekonomike dhe korrupsion pranë Departamentit për krime të rënda në Prokurorinë Themelore në Prishtinë

Nga muaji korrik 2021 është avancuar në pozitën e Prokurorit të Prokurorisë së Apelit në Departamentin e krimeve të rënda ku eshë tani vazhdon.

Nga janari i vitit 2023 është emëruar Anëtar i Këshillit Prokurorial të Kosovës nga Prokuroria e Apelit.

Nga muaji prill 2023 pranë KPK-ës udhëheq si kryesues me Komisionin e KPK-ës për mbikëqyrjen e lëndëve të korrupsionit dhe krimeve ekonomike brenda sistemit prokurorial si dhe ka qen anëtar në komisione të ndryshme që janë themeluar nga KPK-ja për aktivitet të ndryshme brenda sistemit prokurial.

Ka qen anëtar i grupit punues për ndryshimet e KPRK-ës dhe KPPK-ës të përbërë nga MD-ja, sistemi prokurorial dhe ai gjyqësor si dhe Ambasada Amerikane.

Ka qen anëtar i grupit punues për prezantimin e ndryshimeve në KPRK dhe KPPK në për gjykatat dhe prokurorit e Kosovës në bashkëpunim me Akademinë e Drejtësisë dhe Ambasadën Amerikane.

Gjatë viteve 2014-2015 ka kryer me sukses studimet post diplomike në Universitetin Wake Forest University në Carolinen  e Veriut - SHBA ku ka marr titullin “Master of Law in American Law”.

Me 2019 ka përfunduar me sukses një master në Drejtimin Juridiko - Civil pranë Universitetit Publik “Hasan Prishtina” në Prishtinë.

Ka ndjekur trajnime të ndryshme si: Trajnimi për trajner - Draftimi i Aktakuzave-2020, Trajnimi për Trajner 2023, Qasja në dokumentet publike 2023, trajnim për kundër korrupsion për gjyqtarët dhe prokurorët 2021, program i specializuar i trajnimit , pastrimi i parave dhe hetimi financiar-2022, Hetimi , ndjekja dhe rikthimi i aseteve në lidhje me shpëlarjen e parave dhe krimeve financiare 2021, trajnim i avancuar për mbikëqyrjen online si mjet i hetimit 2020, Etika profesionale-2020, program i specializuar i trajnimit - krimi i organizuar – Sesioni i III-të 2022, trajnim lidhur me arsyetimin ligjor 2009, trajnim lidhur me Shërbimin sprovues të Kosovës – 2004, programi klinik i administratës publike - 2001, Ndërmjetësimi – 2002, Mbrojtja ligjore e të drejtave të fëmijëve -2002, mashtrimi në prokurim publik – 2018, Trajnim për Ndërmjetësues i certifikuar – 2015, Ekstremizmi i dhunshëm, luftëtarët e huaj, radikalizmi – 2016, hetimi i specializuar i narkotikëve – 2015, instrumentet ligjore evropiane për bashkëpunim ndërkufitar në raste e Krimit të organizuar dhe korrupsionit – 2013, Krimi kibernetik i kalimit kufitar, - 2017 të organizuara nga institucionet vendore dhe ato me kredibile ndërkombëtare si OSBE, UPDAT, Ambasada Amerikane, ILEA, USAID, Eulex, GIZ, ICITAP etj.

Nga viti 2015 deri me 2022 (i lejuar me vendim të KPK-ës) ka punuar si mësimdhënës i angazhuar i lëndëve juridike pranë Kolegjit të Biznesit në Prishtinë.

Nga viti 2017 deri më tani ka punuar si trajner në Akademinë e Drejtësisë i moduleve të ndryshme në lëmine penale me gjyqtar dhe prokuror si: Shpenzimet e procedurës penale dhe kërkesa pasurore juridike, pastaj tek trajnimi i vazhdueshëm kam qen i angazhuar për disa vite tek moduli i Uzurpimit të paligjshëm të pronës dhe kthimi i sendeve, kam qen i angazhuar po ashtu edhe trajnimi me bashkëpunëtor profesional dhe zyrtar ligjore në modulet: Fazat e Procedurës penale, Mjetet Juridike dhe procedurat e Veçanta, Cilësimi Juridik i personave zyrtar dhe politika ndëshkimore.

Është certifikuar edhe si trajner i trajnuesve organizuar nga OPDAT Ambasada Amerikane dhe OSBE në bashkëpunim me Akademinë e Drejtësisë

Ka marr pjesë në vizita studimore të ndryshme dhe internship në Suedi, Rumani, Poloni, Gjermani Francë, Greqi, Rumani, etj

Përveç gjuhës amëtare flet rrjedhshëm anglisht, frëngjisht.

Përvoja e tij e gjerë tanishme profesionale me institucione vendore dhe ndërkombëtare llogaritet rreth 21 vite.

Jeton në Prishtinë, është i martuar dhe ka dy fëmijë.

Email: arian.gashi@rks-ks.org